Гарри, Сассекс герцогі

Ханзада Гарри, Сассекс герцогі (; Генри Чарльз Альберт Дэвид; ; 15 қыркүйек 1984, Лондон, Англия, Ұлыбритания) — III Чарльз бен оның марқұм бірінші әйелі ханшайым Диананың кіші ұлы. Қазіргі таңда Біріккен Патшалық тағының бесінші мұрагері.

 Өмірбаяны 
15 қыркүйек, 1984 жылы сағат 16:20-да Лондонның орталық ауданы Паддингтонда туылды.

Диана ханшайым балаларының оқшауланған жерде емес, кәдімгі мектепке барып, өз қатарластарымен араласқанын қалады. Басында Гарри Майнорс бала бақшасына барды, 1987 жылдың қыркүйегінде Лондондағы Уэзерби мектебіне барды, ал 1992 жылдан бастап Уильям ханзадасына қосылып Беркширдегі Ладгроув мектебінің оқушысы атанды. Ол жерде келесі бес жыл оқыды.

1997 жылғы 31 тамызда, Гарри 12 жаста болғанда, Парижде көлік апатынан оның анасы Диана ханшайым қайтыс болды. Аналарын жерлеу рәсімінде екі ағайынды оның табытының артынан ерді.

17 жасында ханзада британдық БАҚ ішінде «жабайы бала» («wild child») атағын иемденді. Оған себеп — марихуана мен алкоголдік ішімдіктерді қолдану.

1998 жылдың қыркүйегінде Итон колледжіне түсті, және оны 2003 жылдың маусым айында география саласынан теріс бағада бітіріп шықты.

2005 жылы Гарри Сандхерстегі патшалық әскери академиясына түсті. Ол жерде 44 апталық әскери жаттығулар курсын сәтті аяқтады.

2007 жылдың сәуір айының соңында ханзаданың Иракқа  әскери қызметпен баратыны жарияланды, бірақ сол жылдың мамыр айында Ауғанстанға жіберілетіні шешілді. Желтоқсан 2007 — ақпан 2008 аралығында Гильмендте қызметін атқарды.

7 қыркүйек, 2012 жылдан 2013 жылдың қаңтар айына дейін Ауғанстанның оңтүстігінде әскери іссапар қызметін атқарып, әскери тапсырмаларды жиі орындап жүрді.

 Жеке өмірі 
2004 жылдан 2009 жылдың қаңтар айына дейін Челси Дэйвимен кездесіп жүрді.Prinz Harry trennt sich nach fünf Jahren von Chelsy 2009 жылдың қыркүйек айында БАҚPrince Harry and Chelsy Davy 'back together' Гарри Челсимен қайтадан кездесіп жүргенін айтты, бірақ қарым-қатынас ұзаққа созылмады. Челси Уильям ханзаданың үйлену тойына 29 сәуір 2011 жылы шықырылды. Одан кейін Челси — «мұндай өмір маған керек емес» деп, үйленуден бас тартты.

2013 жылдың наурыз айынан бастап Крессида Бонаспен кездесіп жүрді.Prince Harry set to marry Cressida Bonas, say friendsPrince Harry planning to marry Cressida Bonas, friends say: report Олардың дастаны 2012 жылдың көктемінде басталған, алайда ұзаққа созылмады. 2013 жылы қайтадан кездесіп бастады. 2014 жылы 30 сәуір екі жұптың айырылысқаны жарияланды.

2016 жылы қарашада британдық және американдық БАҚ-та ханзада американдық актриса және модель Меган Марклмен тамыз айынан кездесіп жүріп жүр деген расталмаған мәлімет пайда болды. 8 қараша Кенсингтон Сарайы ханзаданың қарым-қатынасын растады.

27 қараша 2017 жылы Меган Маркл мен ханзада Гарридің атастырылғаны белгілі болды. Үйлену тойы 19 мамыр 2018 жылыHis Royal Highness Prince Henry of Wales and Ms. Meghan Markle will marry on 19th May 2018. Виндзор Сарайында өтті.

Ханзада Гарри мен Меган Маркл өз үйлену тойларына Ұлыбританияның әр шетінен 1200-ден астам адам шақырды. 15 қазан 2018 жылы екі жұп бала күтіп отырғаны жарияланды. Ол бала 2019 жылдың көктемінде туылады деп жорамалданған. 6 мамыр 2019 жылы Гарри ханзада мен Меган Марклда Арчи Харрисон Маунтбеттен-Виндзор есімді ұл туылды. Ол Біріккен Патшалық тағының жетінші мұрагері атанды. 2021 жылғы 4 маусымда жұптың Лилибет есімді қызы дүниеге келді, ол туған сәтінде тақ мұрагерлігі кезегінде сегізінші орында болды.

 Титул 
Үйлену тойына дейін «Уэльс» титулын иемденіп жүрді. Меган Марклмен үйлену тойында ханзада Гарри «Сассекс герцогі» титулын алды.
 1984—2018: Оның Патшалық Мәртебесі Уэльс ханзадасы Генри (Гарри)
 2018—қазіргі күн: Оның Патшалық Мәртебесі Сассекс герцогі
2020 жылдың қаңтар айында ханзада Гарри мен Меган Маркл патшалық отбасыға қатысты негізгі жұмыс пен жауапкершіліктен бас тартатынын жариялады. Олар екі үйде тұратынын айтты — Ұлыбританияда және Канадада. 2020 жылдың көктемінен бастап олар өздерінің титулдарын қолданбайды және мемлекеттен қаражат алмайды. Сондай-ақ Гарри мен Меган өздерінің Виндзордағы үйлерінің жөндеу жұмысына кеткен 2.4 млн фунт стерлингті мемлекетке қайтаратынын айтты.

2020 жылдың қаңтарында Гарри мен Меган осындай шешімге келгеніне байланысты, олар 2020 жылдың көктемінен бастап «Оның Патшалық Мәртебесі» титулының біршама бөлігінен айырылып, герцог титулын сақтады.Harry and Meghan drop royal duties and HRH titles 

 Қызықты мәліметтер 
 Гарридің бойы 188 см, салмағы 92 кг.
 Оның 18 жасқа толуына орай II Елизабет оған жеке, ерекше таңбасын сыйлады.
 Әкесімен және үлкен ағасымен бірге жиі Швейцария тауларында қысқы демалысын өткізіп, шаңғы тебеді.

 Дереккөздер 

 Сыртқы сілтемелер 

  британдық патшалық отбасының ресми сайтында
  Уэльс ханзадасының ресми сайтында
  IMDb сайтында

Санат:Британ монархиясы
Санат:Ұлыбритания ханзадалары
Санат:Виндзорлар